Borgmester i Frederikshavn Kommune, Birgit Hansen (S), har modtaget en dødstrussel efter et 1. maj arrangement i Frederikshavn.

1. maj i Frederikshavn skulle ellers have været en festdag for borgmesteren med besøg af statminister Helle Thorning-Schmidt. Men dagen fik en ubehaglig afslutning for Birgit Hansen, da hun blev udsat for dødstrusler. Der er angiveligt tale om mand, der er så utilfreds med en lang række planlagte kommunale besparelser, at han har truet borgmesteren på livet. Truslen er dog ikke sagt direkte til borgmesteren, men til en kommunal ansat. Hverken Birgit Hansen eller Nordjyllands Politi vil i øjeblikket sige yderligere om dødstruslen. Så sent som i fredags kunne vi her på TV2/Nord fortælle, at op mod 20 institutioner i kommunen kan blive lukket for at forhindre, at kommunen kommer under statslig administration. http://www.tv2nord.dk/artikel/303066